France U21 vs. Norway U21 - 12 October 2012 - Soccerway
France U21 vs. Norway U21 1 - 0
R. Varane 22' 1 - 0
for C. Grenier 66'
for H. Singh 67'
for J. Berget 83' Die Paaslam - INK - INK Die Paaslam - INK
Titel: Die Paaslam
Datum gepubliseer: 20 April 2019 Aantal woorde: 263 262 Kere gelees ♥2
Isak vra Abraham: “Waar is die lam wat ons gaan offer?”
“God sal self ŉ lam voorsien” het Abraham in geloof geopper.
Op ŉ berg in Moria maak Abraham gereed om Isak te slag,
maar die engel roep uit en sê: “Abraham wag!”
Abraham kyk op en sien ŉ skaapram in die bos vasgevang,
God gee aan Abraham die lam wat hy van Hom verlang.
Israel smeek vir iemand wat hulle uit slawerny sal bevry
en God stuur vir Moses om Sy volk uit Egipte te kry.
God sê: “Julle moet die paaslambloed aan deurkosyne smeer.”
Dis daardie bloed wat die Doodsengel van hul huise weer.
Met sononder word die paaslam geslag en haastig verslind
daardie aand red God elke Hebreeuse man, vrou, en kind.
Amper eenduisendvyfhonderd jaar na die gebeure beskryf
hang ŉ man kaal aan ŉ paal met ŉ gebroke en bloedbelope lyf.
As hy net na drieuur luid uitroep: “Dit is volbring!” en dan sterf,
slag priesters vir elke gesin hul paaslam in die Tempel se erf.
Terwyl die paaslam geëet word net voor die son begin sak
word Jesus se liggaam agter ŉ groot klip in ŉ graf weggepak.
Maar hier is ŉ waarheid te vind wat ek skaars kan begryp
Jesus sterf op die selfde berg waar Abraham sy mes vir Isak slyp.
Israel moes deur die paaslambloed stap om die dood vry te spring
so het Jesus se bloed vir ons verlossing van sonde-dood gebring.
Hy is die Weg, Waarheid en die Lewe deur wie ons na God gaan,
deur Sy bloed kan ons met vrymoedigheid voor ons Vader gaan staan.
©Stephan Uys 2019/04/20
Halelujah! Puik gedig.